Document ID: /roh_data/filtered/fineweb-2-filterrobots_roh.jsonl.gz/49222

Katharina Ammann ha stübgià istorgia d’art e litteratura inglaisa a las universitats da Genevra ed Oxford. Dal 2001 fin 2004 ha ella lavurà sco assistenta scientifica al musem d’art da Solothurn ed ha chürà exposiziuns chi concernan impustüt l’art contemporana. Sia dissertaziun „Video ausstellen – Potenziale der Präsentation“ ha ella scrit a l’università da Berna ed al ZKM a Karlsruhe sco stipendiata dal Fuond Naziuna Svizzer (FNS). Daspö 2008 es Katharina Amman conservatura al museum d’art grischun a Cuoira. Ella ha inizià il proget FOTO SZENE GR, ha scrit bleras publicaziuns davart l’art contemporana ed es commembra da la giuria e da la cumischiun sco curatura libra. Ella viva a Turich e temporariamaing a Scuol in sia rulotta.